והקיץ עבר
כבר שורקים בחלון התריסים; כבר כביסה מן הגג מכניסים; והאור בשערך פתאום נשבר; והקיץ עבר.; עננים כבר סוגרים רווחים; על הים השחפים נמוכים; וקולך בא מן הים רטוב וקר; והקיץ עבר.; היה קיץ לוהט ויפה; על רחוב ובתי הקפה; היה קיץ צוהל; ארוך ועצל; היה קיץ לוהט ויפה; וזה קיץ חיי; הלוואי-; שיחזור באפריל או במאי...; בירקון כבר שטים ערפילים; וזרועך מתכסה שרוולים; טל כבד על הספסל שבכיכר; והקיץ עבר.; בגינה עץ הפיקוס רועש; רחוב שינקין מחשיך בחמש; קחי צעיף על הכתף והצוואר; והקיץ עבר.; היה קיץ לוהט ויפה...; ופתאום רוח קר, יפתי,; מגרש אותך כבר אל ביתי; והסתיו את היורה לפתע שר; והקיץ עבר.; בשעת ליל, כשגופף לצידי,; את מושכת אלייך סדין; וקרב זכרון דברים וסוף דבר; והקיץ עבר.; היה קיץ לוהט ויפה...; 